ધનસંપદા… આ શબ્દ નથી, આજના સમયનો જીવનમંત્ર બની જાય તેટલી હદે જતો રહેલો પ્રયત્ન બની ચૂક્યો છે. દુનિયાના પડમાં સતત ચાલતી મથામણોમાં આનો સૌથી મોટો ફાળો જોઇ શકાય છે. અપાર સંપત્તિ, લખલૂટ પૈસો, જાડો પૈસો… આ વિભાવનાઓ જીવનના બીજા દાયકામાં વાસ્તવિકતા બને તો…? અવશ્ય ફોર્બ્ઝે તેની નોંધ લેવી પડે! જોન કોલિસન નામનો આયરલેન્ડ દેશનો આ યુવાન આજકાલ ખૂબ લાઇમલાઇટમાં આવ્યો છે. માતા લક્ષ્મીની એને ખબર નથી પણ માતા લક્ષ્મીએ ચાર હાથે આ લાડલાને વરદાન આપ્યાં હોય તેમ દુનિયા સામે તેની ફોર્બ્ઝે દીધી ઓળખ એ રીતે સામે આવી રહી છે કે 26 વર્ષની વયમાં જ દુનિયાનો સૌથી યુવા સેલ્ફમેડ અબજપતિ બન્યો છે. કોલેજ યુનિવર્સિટીની ડિગ્રી પામીને ધન્યતાનો ભાવ ભોગવ્યાં પછી જે વયમાં યુવાન કેરિયરમાં સેટ થવા કંઇ કરે એવી વયમાં કોઇ યુવાન પોતાના બાવડાંના બળે અબજોપતિ બને તો આવકાર પામે એ સ્વાભાવિક છે.